钦定古今图书集成/理学汇编/学行典/第277卷 > 庄子 > 《全德志论》元·帝
## 钦定古今图书集成/理学汇编/学行典/第277卷 > 庄子 > 《全德志论》元·帝

物我俱忘，无贬廊庙之器；动寂同遣，何累经纶之才。
虽坐三槐，不妨家有三径；但接五侯，不妨门垂五柳。
使良园广宅，面水带山，饶甘果而足花卉，葆筠篁而
玩鱼鸟。九月肃霜，时飨田畯；三春捧茧，乍酬蚕妾。酌升酒而歌《南山》，烹羔豚而击西缶。或出或处，并以全
身为贵；优之游之，咸以忘怀自逸若此，众君子可谓
得之矣。